|  |  |  |
| --- | --- | --- |
|  ED **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**---------------ΠΕΡΙΦΕΡΕΙΑΚΗ ΔΙΕΥΘΥΝΣΗ**ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ****ΕΚΠΑΙΔΕΥΣΗΣ ΑΤΤΙΚΗΣ****ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ****ΕΚΠΑΙΔΕΥΣΗΣ Δ΄ ΑΘΗΝΑΣ****ΠΕΡΙΦΕΡΕΙΑΚΟ ΥΠΗΡΕΣΙΑΚΟ ΣΥΜΒΟΥΛΙΟ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Π.Υ.Σ.Δ.Ε.) Δ΄ΑΘΗΝΑΣ** |  | **Ν. Σμύρνη, 4-9-2023****Α.Π.: 13031** |
| **ΠΡΟΣ:** | Σχολικές Μονάδες Δ/νσης Δ. Ε. Δ΄ Αθήνας/Ενδιαφερόμενους Εκπαιδευτικούς |
| Ταχ. Διεύθυνση : Λ. Συγγρού 165Τ.Κ. - Πόλη: 17121, Ν. Σμύρνη Τηλέφωνο : 213 16 17 340, 344, 339Πληροφορίες: Ντούλα Μ., Κρικέλλα Μ., Πετράκη Α.Ιστοσελίδα : dide-d-ath.att.sch.grΗλεκτρ. Διεύθ.: pysde@dide-d-ath.att.sch.gr  |

**ΘΕΜΑ: Πρόσκληση Υποβολής Δήλωσης τοποθέτησης σε Λειτουργικά κενά των εκπαιδευτικών οι οποίοι είτε δεν τοποθετήθηκαν σε λειτουργικά κενά σε προγενέστερη φάση, είτε δεν συμπληρώνουν το υποχρεωτικό τους ωράριο.**

Παρακαλούνται οι μόνιμοι εκπαιδευτικοί **οι οποίοι δεν τοποθετήθηκαν σε λειτουργικά κενά ή δεν συμπληρώνουν το ωράριό τους,** να υποβάλουν ηλεκτρονικά δήλωση τοποθέτησης από **Δευτέρα 4/9/2023 έως και Τετάρτη 6/9/2023 και ώρα 11.00.**

|  |
| --- |
| **Οδηγίες Δήλωσης Τοποθέτησης σε Λειτουργικά Κενά**  |
| 1. Στην ιστοσελίδα της Διεύθυνσης https://dide-d-ath-new.att.sch.gr, επιλέγετε στη στήλη δεξιά

hlektronikes efarmoges 2και στη συνέχεια συνδέεστε με τους κωδικούς του Πανελλήνιου Σχολικού Δικτύου, πατώντας πάνω δεξιά ΣΥΝΔΕΣΗ. Ανατρέχετε στην κατηγορία  Εκπαιδευτικοί και επιλέγετε  [**Δηλώσεις Τοποθέτησης σε Σχολικές Μονάδες**](https://datheapp.sites.sch.gr/apps/pysde/index.html)1. Επιλέγετε [**Είσοδος Μόνιμων Εκπ/κών**](https://datheapp.sites.sch.gr/apps/pysde/protimiseis/index.php?action=1)
2. Το σύστημα αυτόματα εμφανίζει Α.Μ.- Ονοματεπώνυμο – Κλάδο - Σχολείο Οργανικής Θέσης/Διάθεση ΠΥΣΔΕ.
3. Επιλέγετε Τύπο Δήλωσης, είτε «Δήλωση τοποθέτησης Λειτουργικά Υπεράριθμων για συμπλήρωση ωραρίου», είτε «Δήλωση τοποθέτησης εκπαιδευτικών στη Διάθεση ΠΥΣΔΕ και οργανικά ανηκόντων για συμπλήρωση ωραρίου», είτε «Δήλωση Αποσπασμένων εκπαιδευτικών για συμπλήρωση ωραρίου», ανάλογα την περίπτωσή σας και πατάτε **Δήλωση.**
4. Εισάγεστε στη φόρμα της Δήλωσης όπου πρέπει να ελέγξετε τα προσυμπληρωμένα πεδία και να συμπληρώσετε τα κενά. Εφόσον συμπληρώσετε Δήμο Εντοπιότητας και Συνυπηρέτησης θα πρέπει να στείλετε το αντίστοιχο αποδεικτικό έγγραφο στο pysde@dide-d-ath.att.sch.gr, εκτός κι αν τα έχετε ήδη καταθέσει στην Διεύθυνση κατά τις διαδικασίες των μεταθέσεων (από περιοχή σε περιοχή και εντός της ίδιας περιοχής μετάθεσης/βελτίωσης) έτους 2023(βλ. παρακάτω, σημείο δ).
5. Στο πεδίο **Επιλογή Σχολικών Μονάδων (κατά σειρά προτίμησης)** επιλέγετε από το βελάκι μία μία τη σχολική μονάδα σε λειτουργικό κενό της οποίας επιθυμείται να τοποθετηθείτε, πατάτε το εικονίδιο Αποθήκευσης add database icon και εμφανίζεται η λίστα των σχολικών μονάδων, κατά σειρά προτίμησης. Αν επιθυμείτε να διαγράψετε κάποιο σχολείο πατάτε το εικονίδιο Διαγραφής . Μπορείτε επίσης να συμπληρώσετε Παρατηρήσεις στο αντίστοιχο πεδίο.
6. Μπορείτε να προχωρήσετε σε Προσωρινή Αποθήκευση ή Οριστική Υποβολή (κουμπιά πάνω αριστερά) αν επιθυμείτε να επεξεργαστείτε τις επιλογές σας ή αν έχετε καταλήξει σε αυτές αντίστοιχα. Μετά την Οριστική Υποβολή καμία μεταβολή δεν θα γίνει δεκτή και το σύστημα θα πρωτοκολλήσει τη Δήλωσή σας.
7. Με το κουμπί Εκτύπωση εκτυπώνετε τη Δήλωσή σας
 |

 Επισυνάπτεται επικαιροποιημένος πίνακας Λειτουργικών Κενών/Πλεονασμάτων ανά κλάδο και σχολείο, όπου περιλαμβάνονται και στήλες με Παρατηρήσεις και Μακροχρόνιες Άδειες εκπαιδευτικών ανά σχολείο, τις οποίες οι εκπαιδευτικοί μπορούν να συμβουλευτούν για τις επιλογές τους.

Σε περίπτωση που ένας εκπαιδευτικός επιθυμεί να διατεθεί για συμπλήρωση ωραρίου παρακαλείται να δηλώσει λειτουργικά κενά που προσεγγίζουν το υπολειπόμενο ωράριό του, γιατί το ΠΥΣΔΕ θα κάνει τοποθετήσεις λαμβάνοντας υπ΄ όψιν, αφενός τις προτιμήσεις των εκπαιδευτικών, αφετέρου και κυρίως την εύρυθμη λειτουργία των σχολείων, αποφεύγοντας τον κατακερματισμό των κενών.

Οι εκπαιδευτικοί των ειδικοτήτων του κλάδου ΠΕ04 θα πρέπει να λαμβάνουν υπ΄ όψιν όχι μόνον τα κενά των ειδικοτήτων τους αλλά και το σύνολο των κενών στους ΠΕ04.

Όσοι εκπαιδευτικοί τοποθετήθηκαν κατά τις προηγούμενες πράξεις (όχι μέχρι την κάλυψη λειτουργικών κενών), κατά την υποβολή της Δήλωσης, θα πρέπει να συμπληρώνουν στο πεδίο «Παρατηρήσεις» το σχολείο και τις ώρες τοποθέτησής τους.

**Επισημαίνουμε ότι πρέπει να υποβληθούν εκ νέου Δηλώσεις Τοποθέτησης καθώς οι δηλώσεις που είχαν υποβληθεί στην προηγούμενη φάση δεν θα ληφθούν υπ΄ όψιν.**

 Οι τοποθετήσεις των εκπαιδευτικών στα λειτουργικά κενά θα γίνουν με την εξής **σειρά**:

1. **Λειτουργικά Υπεράριθμοι εκπαιδευτικοί**
2. **Εκπαιδευτικοί οργανικά ανήκοντες (πλην των αποσπασμένων εντός ΠΥΣΔΕ) αιτούντες συμπλήρωση του υποχρεωτικού τους ωραρίου**
3. **Εκπαιδευτικοί αποσπασμένοι από άλλα ΠΥΣΔΕ και αποσπασμένοι εντός ΠΥΣΔΕ.**

Οι τοποθετήσεις για τους εκπαιδευτικούς **που έχουν οργανική θέση** σε σχολική μονάδα της Δ.Δ.Ε Δ΄ Αθήνας, θα γίνουν βάσει των μορίων μετάθεσης των εκπαιδευτικών (εκτός των αιτούντων απόσπαση εντός ΠΥΣΔΕ που τοποθετούνται βάσει μορίων απόσπασης), με την εξής σειρά:

1. **Σε σχολική μονάδα συστεγαζόμενη ή του ιδίου συγκροτήματος**
2. **Σε σχολική μονάδα της ίδιας ομάδας σχολείων**
3. **Σε σχολική μονάδα όμορης ομάδας σχολείων**

|  |
| --- |
| **Συστεγαζόμενα Σχολεία και Συγκροτήματα** |
| **Ν. ΣΜΥΡΝΗ** | **ΑΛΙΜΟΣ** |
| 1ο Γ/ΣΙΟ + 1ο ΓΕΛ | 2ο Γ/ΣΙΟ + 5ο Γ/ΣΙΟ |
| 2ο Γ/ΣΙΟ + 3ο Γ/ΣΙΟ + 2ο ΓΕΛ + 3ο ΓΕΛ | 4ο Γ/ΣΙΟ + 2ο ΓΕΛ |
| 4ο Γ/ΣΙΟ+4ο ΓΕΛ+5ο Γ/ΣΙΟ+5ο ΓΕΛ+1ο ΕΠΑΛ+2ο ΕΠΑΛ | 1ο ΓΕΛ + 4ο ΓΕΛ |
| 6ο Γ/ΣΙΟ +7ο Γ/ΣΙΟ + 6ο ΓΕΛ | 3ο ΓΕΛ +ΕΠΑΛ ΑΛΙΜΟΥ |
| 8ο Γ/ΣΙΟ+ 7ο ΓΕΛ | **ΕΛΛΗΝΙΚΟ** |
| **Π. ΦΑΛΗΡΟ** | 1ο Γ/ΣΙΟ + 2ο Γ/ΣΙΟ  |
| 1ο Γ/ΣΙΟ + 1ο ΓΕΛ | **ΑΡΓΥΡΟΥΠΟΛΗ** |
| 2ο Γ/ΣΙΟ + 2ο ΓΕΛ | 1ο ΓΕΛ +2ο ΓΕΛ + 3ο Γ/ΣΙΟ  |
| 3ο Γ/ΣΙΟ + 3ο ΓΕΛ | 4ο Γ/ΣΙΟ + 4ο ΓΕΛ |
| 5ο Γ/ΣΙΟ + 4ο ΓΕΛ | **ΓΛΥΦΑΔΑ** |
| **ΚΑΛΛΙΘΕΑ** | 1ο Γ/ΣΙΟ + 1ο ΓΕΛ |
| 1ο Γ/ΣΙΟ + 1ο ΓΕΛ | 2ο Γ/ΣΙΟ + 2ο ΓΕΛ |
| 2ο Γ/ΣΙΟ + 2ο ΓΕΛ | 3ο Γ/ΣΙΟ + 3ο ΓΕΛ |
| 10ο Γ/ΣΙΟ + 4ο ΓΕΛ | 5ο Γ/ΣΙΟ + 5ο ΓΕΛ |
| 6ο Γ/ΣΙΟ + 7ο ΓΕΛ | 6ο Γ/ΣΙΟ+6ο ΓΕΛ+ΕΠΑΛ ΓΛΥΦΑΔΑΣ |
| 3ο ΓΕΛ+13ο Γ/ΣΙΟ  | **ΑΓ.ΔΗΜΗΤΡΙΟΣ** |
| **ΤΑΥΡΟΣ** | 1ο Γ/ΣΙΟ + 1ο ΓΕΛ |
| 1ο ΕΣΠΕΡΙΝΟ ΕΠΑΛ+3ο ΕΠΑΛ ΤΑΥΡΟΥ1ο Γ/ΣΙΟ+2ο Γ/ΣΙΟ+1ο ΓΕΛ ΤΑΥΡΟΥ | 6ο Γ/ΣΙΟ + 1ο ΕΠΑΛ + 2ο ΕΣΠΕΡΙΝΟ ΕΠΑΛ |
| **ΜΟΣΧΑΤΟ** | 3ο Γ/ΣΙΟ + 2ο ΓΕΛ |
| 1ο Γ/ΣΙΟ + 1ο ΓΕΛ + ΕΣΠΕΡΙΝΟ3o Γ/ΣΙΟ + 2Ο ΓΕΛ ΜΟΣΧΑΤΟΥ  | ΕΣΠΕΡ. ΓΕΛ +ΕΣΠΕΡ. Γ/ΣΙΟ ΑΓ. ΔΗΜΗΤΡΙΟΥ |

**Ομάδες σχολείων**

**Ομάδα 1: Ν. Σμύρνη, Π. Φάληρο, Καλλιθέα, Μοσχάτο, Ταύρος**

**Ομάδα 2: Άλιμος, Ελληνικό, Αργυρούπολη, Γλυφάδα, Άγιος Δημήτριος**

 Τέλος, παρακαλούνται οι Διευθυντές/ντριες των σχολικών μονάδων να ενημερώσουν τους εκπαιδευτικούς για την έναρξη της διαδικασίας της νέας φάσης τοποθετήσεων των μονίμων εκπαιδευτικών σε λειτουργικά κενά και για το ενδεχόμενο να υπάρξουν ανακοινοποιήσεις στους πίνακες κενών μέχρι τη λήξη της προθεσμίας.

Συνημμένα:

|  |
| --- |
| **Ο Διευθυντής Εκπαίδευσης****Λεωνίδας Μάντζος PhD, MSc, MEd** |

1. Πίνακας Λειτουργικών κενών / πλεονασμάτων σχολικών μονάδων